Wir nachbenempten, Niclaus Fricker, der zit schulth̄s ze Brugg, Heini Zymberman von Lupfen und Heini Hofer von Scherntz, bekēnent offenlich mitt
disem brieff, als ettwas zweyūg gewesen sind zwischent der erwirdigen, geistlichen frowen, frow Ursulen von Mùlinen, klosterfrowen und jetz pflegerin
des jarzitampts ze Kùngsfelden, und Cuͦnrat Widmer, irm amptman und pfruͦnder daselbs ze Kùngsfeld, von wegen des jetz genempten jarzitampts
einer, ✳ und Hēman Waltman von Windisch ander sit, von wegen diser hienachgenempten stucken. ✳ namlich und des ersten eins guͤtlis, gelegen zuͦ Gebistorf, ✳ das Hēman Waltman in̄, ✳ und das jarzitampt obgen̄t ein mùtt kernengelts ewigs zinsz ✳ daruff, von und ab erkouft haͧt, ✳ do der Waltman meint, wie
im andem zinsz, dem mùtt kernēgelts, von wegen des schadēs, ✳ dem und andern guͤtˀn zuͦ Gebistorf vom wasser zuͦgefuͤgt, ✳ so vil abgan soͤlt ✳ als andˀn von Gebistorf, nach in̄halt des spruchs darub̄ beschechen ꝫcꝭ. ✳ das aber unser frow von Mùlinen und der Widmˀ von wegen das jarzitampts nitt meinten, ✳ den̄ der
mùtt kernengelts wer erst nùwlich uff dem guͤtlin erkouft und hett ouch deshalb darub̄ ander gestalt den̄ umb andˀ zinsz und guͤter daselbs, als Waltman des
vor ouch eigenlicher undˀwist und daruf von der muͦtung gestanden wer, ✳ und meinten dawider, ✳ darub̄ si ouch den Waltman vorab und e er ùtzit an si vordˀte
inrecht genomen hetten, ✳ davon si erbetten weren, ✳ indem kouf des mùtt kernengelts von dem obgen̄ guͤtlin ✳ wer berett, ✳ das der Waltman jerlich in das guͤtli
fuͤren soͤlt zechen karreten buws, ✳ das
er
aber dahar nitt getaͧn hett, ✳ do si getruwten, er soͤlt das erfollen ✳ und hinfùr tuͦn, ✳ inen ouch disz nachgeschriben zinsz und schulden usrichten, ✳ namlich und des ersten vier mùtt kernen versessens zinsz von dem obgen̄ guͤtlin, ✳ item sechs pfund, siben schillīg von Ruͤdin Waltman, sinem
bruͦder, selig, harruͤrent, ✳ aber drù pfund andrˀ schuld, ✳ die Waltman meint dem Leder zalt habn̄, ✳ des abˀ der Leder noch si nitt gichtig weren, ✳ item ein guld₎
von der Bùrrˀin wegen und aber den̄ zwey fiertel kernen und zwey fiertel roggen, hettent si dem Waltman gelichen. ✳ der letsten driger stucken, namlich
des guldin von der Bùrrˀin wegen und des gelichnen korns, ✳ sich Hēman Waltman bekan̄t und aber meint der andˀn stucken allenklich, ✳ und sundˀ des
buws in das guͤtli, als vor staͤt, ze fuͤren ꝫcꝭ, nitt pflichtig ze sinde, als er ouch das mitt wer worten rett. ✳ semlicher ir zweyūg si bedteil, vorgenēpt, uff uns,
obgen̄ drig, komen sind, ✳ die ufgeben, ✳ gelopt und versprochen habent, ✳ mittnamen der obgen̄t Widmer ✳ an statt der vorgenēpten unser frow von Mùlinē,
ouch fùr si, ✳ sich selbs, ir nachkomen und das jarzitampt zuͦ Kùngsfeld, dickgen̄t, ✳ und Hēman Waltman fùr sich, sin erben und nachkomen, ✳ unsern spruch
darin̄ ze halten und dawider niemer zekoment, zeredent, zetuͦnd, schaffen, vˀhengen noch gehellen getân werden indhein wise. ✳ und daruf hand wir oͧch
nach eigēlichem vˀhoͤren und underwisen der sach, mitt mer worten beschechen, hierub̄ in der frùntschaft und mitt ir wissen und willen gesprochen das,
so hˀnach stât. ✳ namlich und des ersten sol der mùtt kernēgelts uff, von und ab dem obgen̄ guͤtlin mitt siner zuͤgehoͤrd, wie der darab erkouft und bishar
gangen ist, ✳ hinfùr als bishar dem jarzitampt ✳ bestaͧn, ✳ gan und jerlich usgericht werden, ✳ also das des nach des Waltmans muͦtūg als von des schadens
des wassers wegen, als vor stât ꝫcꝭ, gantz nùtzit abgan sol. ✳ der Waltman, sin erben und nachkomen, so hinfùr das guͤtli in̄habent, ✳ sond ouch fùr die zechē
karreten buws ꝫcꝭ hinfùr jerlich indas guͤtli fuͤren und tuͦn fùnff karˀeten buw, und was si der hinfùr dheins jars darin zefuͤren und tuͦn ùbˀsitzen un̄
nitt tuͦnd, ✳ es sie die fùnff kaˀreten all oder dero vil odˀ wenig, sond si des odˀ der nechsten nachkomenden jaren ✳ erfollen ✳ und darin fuͤren und tuͦn, ✳ wen̄ un̄
sovil si des andes jarzitampts pflegern, so je sind, ✳ nitt aberbitten noch mitt ir willen fùro behebn̄ mogen. ✳ wellent ouch der Waltman odˀ sin erben das
guͤtli hinfùr jemˀ verkouffen, ✳ mogent si wol tuͦn, namlich ir recht daran, dem jarzitampt und unsern gnedigen frowen von Kùngsfeld und irn nachkomē
von des ampts wegen an irm zinsz und rechten und sunder anden obgemelten gedingen gantz unvˀgriffen und aͧn schaden, den̄ die sond hinfùr allweg
bestan und gehalten werden, wie vorstât, ✳ aͧn alles widertriben. ✳ soden̄ von der schuld wegen zinsz und andˀs, als vor stât, ✳ sprechen wir, das der Waltman dem jarzitampt und des pflegern, obgen̄t, fùr die vier mùtt kernen vˀsessens zinsz vom guͤtlin, ✳ die sechs pfund, siben schillīg von Ruͤdin, sinē bruͦdˀ, harruͤrent, und fùr die drù pfund, die Waltman meint dem Leder zalt habē ꝫcꝭ, usrichten und geben sol fùr sich und sin erbē zwen mùtt kernen und fùnff pfund
haller bisz san̄tt Martins tag, nechstkoment, und damitt den zinsz, den mùtt kernē, von dem guͤtlin uff den selbn̄ tag vallent. ✳ den guldin von der Bùrrˀin
wegen und das gelichen korn, ✳ kernē und roggen als vor, sol Waltman inen zaln, als er das an inen gehabn̄ mag, den̄ wir darub̄ nùtzit sprechent. ✳ ✳ ✳ und hiemitt sond si, die obgen̄ beidteil, fùr sich und als vor stât umb soͤlich ir zweyūg und all vˀgangen ansprach und sachen daharruͦrent ✳ gantz vˀricht un̄ vˀslicht sin,
ouch disen unsˀn spruch bi irm ufgebn̄, geloben un̄ versprechen, als vor stât, halten, ✳ den̄ wedrˀ teil dawider teͣt und den spruch nitt hielt ✳ und das kuntlich
wer oder wurd, der soͤlt dem andˀn teil siner sach und zuͦsprùchn̄ vorbegriffen und uns sprechern ein soͧm guͦts, rots wins zuͦ rechter pen und ursatz vˀfallē
und abzetragen vˀbund₎ sin aͧn alle fùrwort, ✳ alles lùterlich aͧn alle geverde. ✳ inkraft und urkùnd unsers spruchs und disz briefs, den wir obgen̄ sprecher,
Niclaus Fricker, Heini Zymbˀman und Heini Hofer, ✳ dem obgen̄ jarzitampt nach muͦten und begeren siner pfleger, dickgenēpt, ✳ darub̄ mitt min, Niclaus
Frickers, angehencktem insigel von unser aller wegen, doch uns und unsern erben aͧn schaden, ✳ des alles ze warem, vestem urkùnd ✳ offenlich vˀsigelt, gebē
habent, do ouch diser unser spruch beschechn̄ ist, namlich uff sunētag nechst vor santt Laurentien tag, nach Cristi gepùrt vierzechenhundert
fùnfzigundvier jar. ✳